nahid-hub/BLUGE-bengali-wikipedia-section-title-prediction huggingface dataset:
কনিষ্ঠ দুই ভ্রাতার মধ্যে রবার্ট দ্বীপপুঞ্জের যুব দলের পক্ষে খেলেছেন। থ্রী ডব্লিউ নামে খ্যাত - এভারটন উইকস, ফ্রাঙ্ক ওরেল ও ক্লাইড ওয়ালকটের সফলতায় নিজেকে শৈশবে উজ্জ্বীবিত করেছিলেন জন শেফার্ড। তন্মধ্যে, এভারটন উইকসকে আদর্শের চূড়ায় নিয়ে সর্বদাই চিকন গোঁফ রাখতেন।

বার্বাডোসের এলিয়েন্স স্কুলে অধ্যয়ন করেছেন তিনি। সর্বদাই নিজেকে ক্রিকেটার হিসেবে ভাবতেন। ব্যাটিংয়ের দিকেই অধিক আগ্রহ ছিল তার। দ্বীপপুঞ্জে প্রথমবারের মতো উদ্বোধনী ব্যাটসম্যান ও উইকেট-রক্ষকের ভূমিকায় অবতীর্ণ হয়েছিলেন। ১৯৬১ সালে বার্বাডোসের ছাত্রদের নিয়ে গঠিত দলকে নিয়ে জ্যামাইকা গমন করেন। দলটি উইকসের ব্যবস্থাপনায় এবং অপর তরুণ আন্তর্জাতিক ক্রিকেটার ও লেগ-স্পিনার কিথ বয়েসের অংশগ্রহণ ছিল।

১৯৬৪ সালে তখনকার ফাস্ট বোলার জন শেফার্ড ও কিথ বয়েস উচ্চ মানসম্পন্ন ক্রিকেট খেলার উদ্দেশ্য নিয়ে ম্যাপল ক্লাবে যোগ দেন। ১৯৬৪-৬৫ মৌসুমে তারা বার্বাডোস বি দলের সদস্যরূপে ইন্টারন্যাশনাল ক্যাভেলিয়ার্সের বিপক্ষে খেলেন। এ খেলার মাধ্যমেই তাদের খেলোয়াড়ী জীবনের ভাগ্য নির্ধারিত হয়ে পড়ে। কেন্ট অধিনায়ক কলিন কাউড্রে ক্যাভেলিয়ার্স দলের নেতৃত্বে ছিলেন ও দলটিতে ট্রেভর বেইলি’র ন্যায় এসেক্সের ব্যাটসম্যান ছিল। ঐ সময়ের পেস বোলার কিথ বয়েসকে দ্রুত এসেক্সের সদস্য করা হয় ও এর এক পক্ষকাল পর এপ্রিল, ১৯৬৫ সালে কেন্ট কর্তৃপক্ষ জন শেফার্ডকে চুক্তিবদ্ধ করে। দুই বছর দ্বিতীয় একাদশে খেলেন তিনি। পরিবর্তিত পরিবেশে স্বল্প দূরত্ব নিয়ে মিডিয়াম পেস বোলিং করতেন ও বলকে ঘুরানোর চেষ্টার দিকে মনোনিবেশ ঘটান জন শেফার্ড।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ন
titleC. আন্তর্জাতিক ক্রিকেট
titleD. শৈশবকাল
উত্তর: titleD
ইন্দো-গ্রিক ইতিহাসকার তথা চন্দ্রগুপ্ত মৌর্যের রাজসভায় গ্রিক রাজদূত মেগাস্থিনিস পাটলীপুত্র নগরীর যে বর্ণনা দিয়েছেন, তা এই শহরের প্রাচীনতম বিবরণীগুলির অন্যতম। তিনি লিখেছেন, এই শহরটি গঙ্গা ও ‘আরেননোভোয়াস’ (শোনভদ্রা – হিরণ্যব) নদীর সংযোগস্থলে অবস্থিত ছিল এবং এই শহরের দৈর্ঘ্য ও প্রস্থ ছিল যথাক্রমে ও । মেগাস্থিনিস খ্যাতির শীর্ষে থাকা পাটলীপুত্রকে তৎকালীন বিশ্বের শ্রেষ্ঠ নগরী বলে বর্ণনা করেছিলেন। মৌর্য সাম্রাজ্যের পতনের পর শুঙ্গ রাজারা এই শহর অধিকার করেন এবং এখান থেকে প্রায় ১০০ বছর নিজেদের সাম্রাজ্য শাসন করেন। শুঙ্গ সাম্রাজ্যের পর কান্ব এবং পরবর্তীকালে গুপ্ত সাম্রাজ্যের শাসনকেন্দ্রে পরিণত হয় পাটলীপুত্র।

ভারতে বিদ্যার্জনের উদ্দেশ্যে আগত একাধিক চীনা পর্যটক তাদের ভ্রমণ-বিবরণীতে পাটলীপুত্রের বর্ণনা দিয়েছেন। এই রকম একটি বিখ্যাত বিবরণ রচনা করেছিলেন চীনা বৌদ্ধ পর্যটক ফা হিয়েন। তিনি ৩৯৯ থেকে ৪১৪ খ্রিষ্টাব্দের মধ্যবর্তী সময়ে ভারতে এসেছিলেন এবং বেশ কয়েক মাস পাটলীপুত্রে অবস্থান করে বৌদ্ধ ধর্মগ্রন্থগুলি অনুবাদ করেছিলেন।

সঠিক অনুচ্ছেদ শিরোনাম কোনটি?
titleA. প্রাচীন যুগ
titleB. ভারতের স্বাধীনতা আন্দোলন
titleC. মধ্যযুগ
titleD. মৌর্য সাম্রাজ্য ও আদি মধ্যযুগ
উত্তর: titleD
ইরাকের সাথে সিরিয়ার দীর্ঘ বিরোধ ও সম্পর্কে বৈরিতা সত্ত্বেও বাশার আল-আসাদ ২০০৩ সালে মার্কিন নেতৃত্বাধীন যৌথ বাহিনীর ইরাক অভিযানের বিরোধিতা করেছিলেন। বাশারের এই মতামত মূলত সাধারণ সিরীয় জনমতের প্রতিফলন ছিল। বাশার জাতিসংঘ নিরাপত্তা পরিষদে সিরিয়ার অস্থায়ী আসনের ভোটাধিকার বলে উক্ত অভিযানের বিরুদ্ধে ভোট দেন। মূলত এই কারণ সহ লেবাননের প্রধানমন্ত্রী রফিক হারিরির হত্যাকান্ডে জড়িত থাকবার সন্দেহ ও অবিরত ভাবে ইসরায়েল-বিরোধী অবস্থান নিয়ে আসার কারণে মার্কিন যুক্তরাষ্ট্রর সাথে বাশার শাসিত সিরিয়ার কূটনৈতিক সম্পর্কের ক্রমশ অবনতি ঘটেছে, যা হাফেজ আল-আসাদ প্রশাসনের সাথেও খুব বন্ধুত্বপূর্ণ ছিলনা।

মার্কিন যুক্তরাষ্ট্রের সাথে সিরিয়ার বৈরি সম্পর্কের আরেকটি কারণ ছিল লেবাননে সিরীয় সশস্ত্র বাহিনীর উপস্থিতি, যদিও ২০০৫ সালে সিরিয়া লেবানন থেকে সৈন্য প্রত্যাহার করে নেয়। যুক্তরাষ্ট্র অভিযোগ আনে যে ১৯৯৮ সালে বাশারের নির্দেশে সিরীয় কর্তৃপক্ষ লেবাননের সিরিয়াপন্থী জেনারেল এমিল লাহুদের রাষ্ট্রপতিত্বকে সমর্থন করার জন্য লেবানিজ সংসদ সদস্যদের উপর চাপ প্রয়োগ করেছিল। উল্লেখ্য যে বাশারের প্রভাবেই হোক আর যেভাবেই হোক, জেনারেল এমিল লাহুদ জনপ্রতিনিধিদের ভোটে ১৯৯৮ সালে ছয় বছরের জন্য লেবাননের রাষ্ট্রপতি নির্বাচিত হন এবং সংসদের সম্মতিক্রমে আরও তিন বছরের বর্ধিত মেয়াদে ২০০৭ সাল পর্যন্ত দায়িত্ম পালন করেন। উল্লেখ্য যে ২০০৪ সালে লেবাননের সংসদ কর্তৃক লাহুদের মেয়াদ বৃদ্ধির ঘটনাতেও যুক্তরাষ্ট্র বাশার আল-আসাদের হস্তক্ষেপের অভিযোগ এনেছিল।

সঠিক অনুচ্ছেদ শিরোনাম কোনটি?
titleA. যুক্তরাষ্ট্র
titleB. বৈদেশিক নীতি
titleC. রাশিয়ান ফেডারেশান
titleD. আল-আসাদ পরিবার
উত্তর: titleA
ভূমি উন্নয়ন ব্যাংক প্রাচীনতম আর্থিক প্রতিষ্ঠান। এর রয়েছে সুদীর্ঘ ইতিহাস ও ঐতিহ্য। অনগ্রসর জনগোষ্ঠীর ভাগ্য উন্নয়ন জন্য ভারত উপমহাদেশে সর্ব প্রথম পাঞ্জাবে ১৯২০ সালে ভূমি উন্নয়ন ব্যাংক যাত্রা শুরু করে। এরপর ভারতের চেন্নাই এলাকায় ভূমি উন্নয়ন ব্যাংক প্রতিষ্ঠিত হয়। এরপর পৃথিবীর অন্যান্য দেশে এই ব্যাংক গড়ে উঠে। অতীত বিশ্বে এটি ভূমি ব্যাংক, জমি বন্ধকী ব্যাংক, সঞ্চয় ব্যাংক, কৃষি ব্যাংক, কৃষি উন্নয়ন ব্যাংক ইত্যাদি নামে পরিচিত। আধুনিক বিশ্বে এর নাম ভূমি উন্নয়ন ব্যাংক। শুরুটা অলাভজনক স্বেচ্ছাসেবী প্রতিষ্ঠান হিসেবে সূচনা হলেও এর বর্তমান কার্যক্রম বাণিজ্যিক।

সঠিক অনুচ্ছেদ শিরোনাম কোনটি?
titleA. তহবিল
titleB. বিনিয়োগ
titleC. প্রকারভেদ
titleD. ইতিহাস
উত্তর: titleD
২০১০ খ্রিষ্টাব্দের ২২ মার্চে বাংলাদেশ সরকার ও ইউনিসেফ প্রকাশিত প্রতিবেদনে বাংলাদেশের ৫৪টি জেলার নলকূপের পানি-পরীক্ষার তথ্য পরিবেশিত হয়। এ থেকে জানা যায়, ৪৭টি জেলার ২৩৩টি উপজেলার ২,০০০ ইউনিয়নের ৩১,৪৯৭টি গ্রাম আর্সেনিক দূষণের শিকার। বাংলাদেশের মান অনুযায়ী যেসব এলাকায় ৫% নলকূপের পানিতে আর্সেনিক পাওয়া যায়, সেসব এলাকাকে আর্সেনিক দূষণের শিকার এলাকা বলে চিহ্নিত করা হয়।

এশিয়া আর্সেনিক নেটওয়ার্ক, যশোরের দেয় তথ্যমতে, যশোর জেলায় আর্সেনিকে আক্রান্ত মানুষের সংখ্যা প্রায় ৩,০০০ জন। জেলার শার্শা (৫৫০ জন), চৌগাছা (৯৫০ জন) ও ঝিকরগাছায় এই প্রকোপ সবচেয়ে বেশি। এমনকি উপজেলাগুলোর কয়েকটি গ্রামে প্রায় ৬০% মানুষই আক্রান্ত।

সঠিক অনুচ্ছেদ শিরোনাম কোনটি?
titleA. মাত্রা
titleB. সম্ভাব্য কারণসমূহ
titleC. সমাধানের উদ্যোগ
titleD. আক্রান্ত এলাকা
উত্তর: titleD
হুবলি-ধারওয়াদ মিউনিসিপাল কর্পোরেশন (এইচডিএমসি) গঠিত হয় ১৯৬২ সালে ২০ কিলোমিটার দূরত্বের বিভক্ত দুটি শহরকে একত্রিত করে। ৪৫ টি গ্রামসহ কর্পোরেশন দ্বারা আচ্ছাদিত এলাকাটি ২০২.৩ কিলোমিটার রাজ্যের আয়তন বিস্তৃত এবং এটি ব্যাঙ্গালোর শহরের পর কর্ণাটক রাজ্যের দ্বিতীয় বৃহত্তম শহর। ১৯৯১ সালের আদমশুমারি অনুযায়ী শহরের জনসংখ্যা ছিল ৭ লক্ষ। বর্তমান জনসংখ্যা ১২ লাখেরও বেশি। হুবলি পৌরসভার কাউন্সিল ১৮৫০ সালের ভারত সরকারের আইন অনুযায়ী প্রতিষ্ঠিত হয় এবং ১৮৫৬ সালের ১ জানুয়ারি প্রথম ধারওয়াদ পৌরসভার কাউন্সিল গঠিত হয়। উভয়ই পরবর্তীতে একীভূত করা হয়। রাজধানী শহর ব্যাঙ্গালোর পরে, এটি রাজ্যের দ্বিতীয় বৃহত্তম শহর কর্পোরেশন। 

সঠিক অনুচ্ছেদ শিরোনাম কোনটি?
titleA. এইচডিবিআরটিএস
titleB. বায়ু
titleC. হুবলি-ধরওয়াদ মিউনিসিপাল কর্পোরেশন
titleD. জনসংখ্যা
উত্তর: titleC
১৯৫৪ সালে সফরকারী পাকিস্তানের বিপক্ষে ওভাল টেস্টে অভিষেক ঘটে তার। খেলায় তিনি ৪/৩৫ ও ১/২২ লাভ করেন। ৮নং অবস্থানে ব্যাটিংয়ে নেমে উভয় ইনিংসেই তিন রান সংগ্রহ করেন। ফজল মাহমুদের দূর্দান্ত বোলিংয়ে পাকিস্তান দল ২৪ রানের ব্যবধানে জয় পায়। এরপর তিনি ব্যাটিংয়ের দিকে মনোযোগী হন ও ১৯৫৪ সালে অল-রাউন্ডারের মর্যাদা পান। তখন তার ব্যাটে ধারাবাহিকভাবে রান আসতে থাকে। এরফলে ইংল্যান্ডের পক্ষে সাত নম্বরে ব্যাট করতেন। কিন্তু তেমন আশাপ্রদ না হওয়ায় তাকে আবারো নিচের সারিতে ব্যাটিং করতে হয়েছিল।

অস্ট্রেলিয়া সফরে লেন হাটন টসে জয়ী হয়ে স্বাগতিক দলকে ব্যাটিংয়ে পাঠান। কিন্তু ১৪ ক্যাচ নিতে না পারায় অস্ট্রেলিয়া ৬০১/৮ রান তুলে ইনিংস ঘোষণা করে। আট বলের ২৯ ওভারে টাইসন ১/১৬০ পেয়েছিলেন। ঐ টেস্টে ইংল্যান্ড দল ইনিংস ও ১৫৪ রানে পরাজিত হয়। আর্থার মরিস ও নীল হার্ভে তার বলে আঘাতপ্রাপ্ত হয়েছিলেন। এছাড়াও, অল-রাউন্ডার রে লিন্ডওয়ালকে বেশ কয়েকটি বাউন্সার দিলে তিনি তা মোকাবেলা করে অপরাজিত ৬৪* করেন। গ্রেইম হোলকে রান আউট করার পর দ্বিতীয় ইনিংসে অপরাজিত ৩৭* রান সংগ্রহ করেন যা তার ব্যক্তিগত সর্বোচ্চ সংগ্রহ ছিল।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. প্রারম্ভিক জীবন
titleC. ব্যক্তিগত জীবন
titleD. মূল্যায়ণ
উত্তর: titleA
ওবাইদুল্লাহ উল্লেখ করেছিলেন বাগরামে বন্দী থাকার সময়ে তাকে অপমানজনক জিজ্ঞাসাবাদের মুখোমুখি হতে হয়েছিল, ওই সময়ের দায়িত্বপ্রাপ্ত অফিসারেরা স্বীকার করেছেন বন্দিদের ঘুম থেকে বঞ্চিত করার জন্য বেআইনি কৌশল গ্রহণ করে হাতদুটি মাথার ওপর শিকল দিয়ে বেঁধে রাখা হতো। ওবাইদুল্লাহ অভিযোগ করেছেন যে বাগরামে পৌঁছাবার পর, তাকে একটি ছোট বিচ্ছিন্ন ঘরে রাখা হয়েছিল, তার হাতদুটি মাথার ওপর শিকল দিয়ে বেঁধে ছাদে আটকে রাখা হয়েছিল:

সৈন্যরা আমার মাথার ওপর ছাদে আমার হাত শিকলে বাঁধল এবং ওই ভাবে ৪৫ মিনিট থেকে এক ঘণ্টা রেখে দিল, তারপর একটি জিজ্ঞাসাবাদের ঘরে আমাকে নিয়ে গেল, তারপর জিজ্ঞাসাবাদের পরে আমাকে নিয়ে এল এবং ওপরে শিকলে হাত বেঁধে দিল ৪৫ মিনিট থেকে দুই ঘণ্টার জন্য।

তিনি তাঁর জিজ্ঞাসাবাদ বর্ণনা করেছেন:

জিজ্ঞাসাবাদের সময়, কোন সময়ে তার জিজ্ঞাসাবাদ চালাত খুব গরম আলোর নিচে হাঁটু গেড়ে বসিয়ে ঘণ্টার পর ঘণ্টা আমার মাথার ওপর আমার হাত রেখে। কখনও কখনও আমাকে হাঁটু উপর দাঁড়াতে বাধ্য করা হত। কখনো ওরা যখন প্রশ্ন করত, আমাকে ঝুঁকে দাঁড়াতে বাধ্য করা হত। ওই অবস্থানগুলি খুব কষ্টদায়ক ছিল… সাধারণত ওরা যখন আমার প্রশ্ন যখন আমার মাথায় ঢাকা দেওয়া থাকত, তবে সব সময় নয়। মাথার ঢাকাটির গলার দিকে একটি দড়ি ছিল। ওরা এই দড়িটা এত জোরে টানত যে আমার দম বন্ধ হয়ে আসত।

অনেক সময় ওরা আমার হাত বেঁধে দেওয়ালে বা মাথার ওপর ছাদে হাত লাগিয়ে রাখত আর প্রশ্ন করত। ওরা আমাকে থাপ্পড় মারত এবং আমার মুখে থুতু ফেলত। ওরা আমার ঘাড় ধরে খুব জোরে নাড়াত এবং আমার দিকে চিৎকার করত।"

নৌবাহিনীর একজন ফৌজদারি তদন্ত কর্মকর্তা, যিনি ওবাইদুল্লাহর মামলার তদন্ত করেছেন, একটি শপথ বিবৃতি লিখেছেন:

ব্যক্তিগত ভাবে জানা আফগান সাক্ষীদের সাক্ষাৎকার এবং আমার অন্যান্য তদন্ত প্রক্রিয়ার উপর ভিত্তি করে, ২০০২ সালে এই সময়ের মধ্যে বাগরামের বন্দীদের, ওবাইদুল্লাহ সহ, প্রতি অত্যধিক কঠোর ব্যবস্থা নেওয়া হয়েছিল যা আমাকে বিবৃতির নির্ভরযোগ্যতা নিয়ে প্রশ্ন করতে বাধ্য করে।" 

সঠিক অনুচ্ছেদ শিরোনাম কোনটি?
titleA. গুয়ান্তানামো
titleB. আবেদন
titleC. গ্রেপ্তার এবং আটক
titleD. বাগরাম
উত্তর: titleD
ফ্লোরেন্স দেভোয়ার্ড, উইকিমিডিয়া ফাউন্ডেশনের সাবেক সভাপতি, ২০১০ সালে বিবৃতি দেন যে, আরবি উইকিপিডিয়ার অধিকাংশ নিবন্ধই মিশরীয়দের কর্তৃক লিখিত হয়েছে এবং মিশরীয়রা উইকিপিডিয়ার অন্যান্য ভাষার সংস্করণের তুলনায় আরবি উইকিপিডিয়াতে অবদান রাখতে অধিকতর পছন্দ করতেন।

১ জুন ২০১৫ থেকে ৩০ জুন ২০১৫ পর্যন্ত দেশ অনুযায়ী আরবি উইকিপিডিয়ার পাতা দর্শনের তালিকা:


সঠিক অনুচ্ছেদ শিরোনাম কোনটি?
titleA. চিত্রশালা
titleB. ইতিহাস
titleC. দেশ অনুযায়ী পাতা ব্যবহার এবং পরিভ্রমণ
titleD. বাধা প্রদান
উত্তর: titleC
• উপেন্দ্র নাথ রায়: শেষ বর্ষ স্নাতকোত্তর পদার্থবিজ্ঞান (গ্রাম: গুলিয়ারা, দিনাজপুর) 
• কার্তিক শিল : শেষ বর্ষ স্নাতকোত্তর ইংরেজি (কলাখালি, বরিশাল) 
• কিশোরী মোহন সরকার : প্রথম বর্ষ স্নাতকোত্তর ইংরেজি (পারাগ্রাম, ঢাকা) 
• কেশব চন্দ্র হাওলাদার : প্রথম বর্ষ গণিত (কাঁচাবালিয়া, বরিশাল) 
• গণপতি হাওলাদার: রসায়ন (ঘটিচরা, বরিশাল) 
• জীবন কৃষ্ণ সরকার : শেষ বর্ষ রসায়ন (কুলপাতক, ময়মনসিংহ) 
• নণী গোপাল ভৌমিক : দ্বিতীয় বর্ষের ছাত্র (শ্যাম গ্রাম, কুমিল্লা) 
• নির্মল কুমার রায় : প্রথম বর্ষ এমকম
• নিরঞ্জন প্রসাদ সাহা : প্রথম বর্ষ স্নাতকোত্তর পদার্থবিজ্ঞান 
• নিরঞ্জন হালদার: শেষ বর্ষ স্নাতকোত্তর পদার্থবিজ্ঞান (শিকড়পুর, বরিশাল) 
• প্রদীপ নারায়ন রায় চৌধুরী: প্রথম বর্ষ স্নাতকোত্তর ছাত্র

সঠিক অনুচ্ছেদ শিরোনাম কোনটি?
titleA. কর্মকর্তা-কর্মচারী হত্যা
titleB. শিক্ষক হত্যাকাণ্ড
titleC. ২৫ মার্চের কালোরাত
titleD. জগন্নাথ হলে পাকিস্তানী বাহিনীর আক্রমণে নিহত ছাত্রদের তালিকা
উত্তর: titleD
এই গ্রুপটির গিমিক হলো বিদ্রোহী যারা সবসময় নিয়ম ভাঙ্গে, নিজেদের খেয়াল খুশিমতো কথা বলে এবং যাকে ইচ্ছা অপমান করে। এ কারণে ডিএক্স কে ডাব্লিউডাব্লিউই এর অন্যতম বিতর্কিত গ্রুপ হিসেবে আখ্যায়িত করা হয়েছে।

ডিএক্স ছিল "এটিটিউড এরার" তিনটি প্রধান বিষয়ের একটি যেমন ছিল স্টোন কোল্ড স্টিভ অস্টিন এবং দ্য রক। ডাব্লিউডাব্লিউএফ/ই এর চেয়ারম্যান ভিন্স ম্যাকম্যান সবসময় এটি অস্বীকার করতো যে ডিএক্স ডাব্লিউসিডাব্লিউ এর এনডাব্লিউও (নিউ ওয়ার্ল্ড অর্ডার) থেকে অনুপ্রাণিত। যদিও এই দুই স্টেবলই ব্যাকস্টেজ গ্রুপ দ্য ক্লীক এর সদস্যদের সমন্বয়ে গঠিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. ডিএক্স এর পূর্ণগঠন এবং ট্রিপল এইচ এবং শন মাইকেলস এর ফিউড (২০০২-২০০৪)
titleC. ধারণা
titleD. পুনরায় গঠন ট্যাগ টিম হিসেবে (২০০৬-২০০৭, ২০০৯-২০১০)
উত্তর: titleC
জিম করবেট ছিলেন ছিলেন নীল চোখের ছয় ফুটের কিছু বেশি উচ্চতার সাধারণ এবং অত্যন্ত বিনয়ী একজন মানুষ। লাজুক প্রকৃতির হলেও তিনি তার ভারতীয় বন্ধুদের সঙ্গ উপভোগ করতেন। তিনি তাদের কাছে একজন শিকারি, একজন মানুষখেকো হত্যাকারী হিসেবে পরিচিত ছিলেন। তিনি ভারতীয়দেরকে ভালোবাসতেন এবং তাদের প্রয়োজনীয়তা এবং মন মানসিকতা বুঝতে পারতেন। তাদের জন্যে তিনি বহুবার তার জীবনের ঝুঁকি নিয়েছিলেন দশটি মানুষখেকোকে গুলি করতে গিয়ে! যাদের কথা তিনি তার 'কুমায়ুনের মানুষখেকো','রুদ্রপ্রয়াগের মানুষখেকো লেপার্ড', 'দ্যা টেম্পল টাইগার' বইগুলোতে উল্লেখ করেছেন। তিনি কখনোই কোন বাঘ কিংবা লেপার্ডকে গুলি করতেন না যতক্ষণ পর্যন্ত না তিনি এদেরকে মানুষখেকো হিসেবে চিহ্নিত করতে পারতেন। নৈনিতালে তিনি তার বেশীরভাগ সময়ই মাছ ধরে এবং নৌকায় চড়ে অতিবাহিত করতেন। কালাধুঙ্গি ছিলো তার শীতকালীন আবাস।কালাধুঙ্গির জঙ্গলে তিনি তার প্রথম শিকার বিষয়ক শিক্ষাটা পেয়েছিলেন বড় ভাই টমের কাছ থেকে। তিনি ছয় বছর বয়সে প্রথম লেপার্ড শিকার করেন। চমৎকার দৃষ্টিশক্তি, তীক্ষ্ণ শ্রবণশক্তি, প্রখর স্মরণশক্তি এবং সাহস ও মনোবলের সাথে কোন কিছু পর্যবেক্ষণ করা ইত্যাদি নানাপ্রকার গুণ দ্বারা আশীর্বাদপুষ্ট ছিলেন তিনি। পাশাপাশি তিনি গান গাইতে এবং গীটারও বাজাতে পারতেন। তার জীবদ্দশায় তিনি ২২বছর(১৮৯২-১৯১৪) বিহার নর্থ ওয়েস্টার্ন রেলওয়েজে কাজ করেছিলেন। তিনি তার বই 'আমার ইন্ডিয়া'তে তার বিহার জীবন এবং ইন্ডিয়ার জীবনের নানান কথা উল্লেখ করেছেন। তিনি প্রথম এবং দ্বিতীয় বিশ্বযুদ্ধে অংশগ্রহণ করেছিলেন। তাছাড়া তিনি সৈনিক দলকে জঙ্গলে প্রতিরক্ষারও প্রশিক্ষণ দিয়েছিলেন এবং 'ল্যাফটেনেন্ট কর্নেল' পদে উন্নিত হয়েছিলেন। তিনি সম্মানসূচক নানা উপাধি ও মেডেল অর্জন করেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শিকার জীবন
titleC. শুরুর জীবন
titleD. শেষ জীবন
উত্তর: titleA
গ্রামের আরও দক্ষিণ দিকে বেগলার কিছু ছড়ানো ছিটানো মন্দির ও একটি ইঁটের ঢিপি দেখতে পেয়েছিলেন। তিনি প্রথম উল্লেখযোগ্য মন্দিরটি শিবের বা বিষ্ণুর মন্দির বলে অনুমান করেছিলেন। দ্বিতীয়টি তিনি বৌদ্ধ মন্দির বলে ধার্য করেছিলেন। এর ঠিক পাশেই ছিল সেই ইঁটের ঢিপি যা বেগলারের মতে একটি মঠের ধ্বংসাবশেষ। তবে বৌদ্ধ মন্দির নিয়ে বেগলার খুব নিসংশয় ছিলেন না কারণ প্রবেশদ্বারের উপর মূর্তিগুলো ক্ষয়ে গিয়েছিল। তাই তিনি মনে করেছিলেন মন্দিরটি জৈন মন্দিরও হতে পারে। এর কাছাকাছি বেগলার আরেকটি মন্দির দেখতে পেয়েছিলেন। তার কাছে একটি বড় ঢিপি ছিল। বেগলার মনে করেছিলেন যে এই শেষোক্ত মন্দিরটি আরও বড় ছিল। মন্দিরটির প্রবেশদ্বার অনেক ক্ষুদ্র ক্ষুদ্র ভাস্কর্য দিয়ে সজ্জিত ছিল। এই ভাস্কর্যের মধ্যে বিষ্ণুর বিভিন্ন অবতার ও কৃষ্ণলীলা উল্লেখযোগ্য।

সঠিক অনুচ্ছেদ শিরোনাম কোনটি?
titleA. তৃতীয় মন্দির সমষ্টি
titleB. বাংলার পূর্ত বিভাগের তালিকায় পাওয়া বিবরণ
titleC. তেলকুপীর মন্দিরসমূহর বিবরণ
titleD. তেলকুপির মন্দিরের বর্তমান অবস্থা
উত্তর: titleA
কবি আতাউর রহমান ১৯২৭ সালের ৮ই মে বগুড়া জেলার আক্কেলপুর উপজেলাতে জন্মগ্রহণ করেন। তার পিতা আলাউদ্দীন সরদার এবং মা গোলেজান নেসা।

তিনি ১৯৪৪ সালে আক্কেলপুর সোনামুখী হাই স্কুল থেকে ম্যাট্রিক ও ১৯৪৬ সালে বগুড়ার আযীযুল হক কলেজ থেকে ইন্টারমিডিয়েট পাস করেন। এরপর ১৯৪৯ সালে কলকাতা সুরেন্দ্র নাথ কলেজ থেকে বিএ এবং ১৯৫২ সালে বাংলাভাষা ও সাহিত্যে ঢাকা বিশ্ববিদ্যালয় থেকে পাস করেন।

ছোটবেলা থেকেই লেখালেখির প্রতি তার অনুরাগ ছিল। সপ্তম শ্রেণীতে থাকা অবস্থায় তার প্রথম কবিতা "আসলো খুশির ঈদ" প্রকাশিত হয়।

সঠিক অনুচ্ছেদ শিরোনাম কোনটি?
titleA. পুরস্কার
titleB. সাহিত্য-জীবন
titleC. কর্মজীবন
titleD. প্রারম্ভিক জীবন
উত্তর: titleD
পরিকল্পিত আচরণের তত্ত্বটি ১৯৮৫ সালে আইসক আজজেন তার "নিরপেক্ষতা থেকে কর্মের দিকে: পরিকল্পিত আচরণের তত্ত্বের" নিবন্ধের মাধ্যমে প্রস্তাব করেছিলেন। তত্ত্বটি যুক্তিযুক্ত ক্রিয়া তত্ত্ব থেকে বিকশিত হয়েছিল, যা মার্টিন ফিশবেইন ১৯৭৫ সালে আইস্ক আজজেনের সাথে একত্রে প্রস্তাব করেছিলেন। যুক্তিযুক্ত কর্মের তত্ত্বটি পরিবর্তনের বিভিন্ন তত্ত্ব যেমন শিক্ষার তত্ত্বগুলি, প্রত্যাশা-মূল্য তত্ত্বগুলি, ধারাবাহিকতা তত্ত্বগুলির ভিত্তিতে পরিণত হয়েছিল। , এবং অ্যাট্রিবিউশন তত্ত্ব। যৌক্তিক ক্রিয়া তত্ত্ব অনুসারে, যদি জনগণ প্রস্তাবিত আচরণকে ইতিবাচক (দৃষ্টিভঙ্গি) হিসাবে মূল্যায়ন করে এবং যদি তারা মনে করে যে তাদের উল্লেখযোগ্য অন্যরা তাদের আচরণটি (ব্যক্তিগত আদর্শ) করতে চায় তবে এর ফলে উচ্চতর উদ্দেশ্য (প্রেরণা) আসে এবং তারা হ'ল এটি করার সম্ভাবনা বেশি। আচরণগত অভিপ্রায় এবং পরবর্তী সময়ে আচরণের সাথে মনোভাব এবং বিষয়গত নিয়মের একটি উচ্চ সম্পর্কের বিষয়টি অনেক গবেষণায় নিশ্চিত হয়ে গেছে। পরিকল্পিত আচরণের তত্ত্বটি যুক্তিযুক্ত ক্রিয়া তত্ত্ব হিসাবে একই উপাদান রয়েছে তবে নিজের নিয়ন্ত্রণের বাইরে থাকা বাধার জন্য অ্যাকাউন্টে অনুভূত আচরণগত নিয়ন্ত্রণের উপাদানটি যুক্ত করে।

সঠিক অনুচ্ছেদ শিরোনাম কোনটি?
titleA. জং এর সংজ্ঞা
titleB. গঠন
titleC. প্রক্রিয়া মডেল
titleD. পরিকল্পিত আচরণের তত্ত্ব
উত্তর: titleD
ঈশ্বরের অস্তিত্বের জন্য আভিসিনা এর প্রমাণ ছিল প্রথম তাত্ত্বিক যুক্তি যা তিনি হিলিং বইয়ের অধিবিদ্যা বিভাগে প্রস্তাব করেছিলেন। এই প্রারম্ভিক প্রমাণ পদ্ধতি ব্যবহার করার এটাই ছিল প্রথম প্রচেষ্টা যা এককভাবে স্বজ্ঞা এবং কারণ ব্যবহার করে। আভিসিনার ঈশ্বরের অস্তিত্বের প্রমাণ ছিল অনন্য যাকে মহাজাগতিক যুক্তি এবং তাত্ত্বিক যুক্তি উভয় হিসাবে শ্রেণীবদ্ধ করা যেতে পারে।

সঠিক অনুচ্ছেদ শিরোনাম কোনটি?
titleA. দর্শনের প্রতিপক্ষ
titleB. আভিসিনিয়ান যুক্তি
titleC. বৈজ্ঞানিক পদ্ধতি
titleD. অধিবিদ্যা
উত্তর: titleD
প্রথম বিশ্বযুদ্ধ অংশগ্রহণ করেন আর্নি হেইস। যুদ্ধকালীন কর্মকাণ্ডে বর্ণাঢ্যময় অবদানের স্বীকৃতিস্বরূপ তাকে এমবিই পদবীতে ভূষিত করা হয়।

১৯১৯ সালে শৌখিন খেলোয়াড় হিসেবে সারে দলের পক্ষে খেলেন। কিন্তু এক মৌসুম পরই এ দায়িত্ব থেকে অব্যাহতি নেন। ডানহাতের আঙ্গুলগুলো অস্বাভাবিক ছিল। ফলশ্রুতিতে ব্যাট ধরতে তাকে বেশ অস্বস্তিকর অবস্থায় পড়তে হতো। তাস্বত্ত্বেও টম রিচার্ডসন ও উইলিয়াম লকউডের ন্যায় পেস বোলারদের ক্যাচ তালুবন্দী করার জন্য স্লিপ অঞ্চলে অবস্থান করতেন। এরপর লিচেস্টারশায়ারে চলে যান। সেখানে তিনি কোচের দায়িত্ব পালনের পাশাপাশি দ্বিতীয় একাদশের দলনেতার ভূমিকায় অবতীর্ণ হন।

সুন্দর ক্রীড়ানৈপুণ্য অব্যাহত রাখার স্বীকৃতিস্বরূপ ১৯২৬ সালে ৪৯ বছর বয়সেও প্রথম একাদশের পক্ষে পাঁচটি খেলায় অংশ নিয়েছেন। তন্মধ্যে নটিংহ্যামশায়ারের বিপক্ষে প্রথম খেলায় ৯৯ রান তুলেছিলেন ও কাউন্টি দলের পক্ষে ব্যাটিং গড়ে শীর্ষস্থান অধিকার করেছিলেন।

সঠিক অনুচ্ছেদ শিরোনাম কোনটি?
titleA. প্রথম বিশ্বযুদ্ধে অংশগ্রহণ
titleB. ব্যক্তিগত জীবন
titleC. প্রথম-শ্রেণীর ক্রিকেট
titleD. টেস্ট ক্রিকেট
উত্তর: titleA
পুরো দৈর্ঘ্যের মধ্যে উত্তোলিত, ভূগর্ভস্থ এবং ভূমি পৃষ্ঠে নির্মিত হচ্ছে গাজিয়াবাদের দুহাই এবং মীরাটের মোদীপুরমে যে দুটি ডিপো তৈরি করা হচ্ছে তার সঙ্গে সংযোগের জন্য। দিল্লি এবং মীরাটের ঘনবসতিপূর্ণ অঞ্চলে, এই রুটটি যমুনা নদী সহ ভূগর্ভস্থ হবে। পুরো রুটটি সর্বোচ্চ গতির জন্য নকশা করা হয়েছে এবং পরিচালনাগত গতি ১৬০ কিমি/ঘ (৯৯.৪২ মা/ঘ)। গড় গতি (সমস্ত বিরতিস্থল সহ) প্রায় হবে।

দিল্লি-মীরাট করিডোর শুরু হয় দিল্লির সরাই কালে খান স্টেশন থেকে। করিডোরটি দিল্লি, গাজিয়াবাদ ও মীরাট অঞ্চলগুলি পেরিয়ে মীরাটের মোদীপুরমে সমাপ্ত হবে। 

হযরত নিজামুদ্দিন সরাই কালে খানও আশেপাশের হযরত নিজামুদ্দিন মেট্রো স্টেশন, সরাই কালে খান আইএসবিটি এবং হযরত নিজামুদ্দিন রেলস্টেশন উপস্থিত থাকার সাথে একটি গণপরিবহনের কেন্দ্র হয়ে উঠবে। 

দুহাই ডিপো সহ ৩৮.০৫ কিমি (২৩.৬৪ মা) দীর্ঘ সাহিদাবাদ-মীরাট দক্ষিণ বিভাগটি ২০২৩ সালের জানুয়ারির মধ্যে চালু করা হবে, হযরত নিজামুদ্দিন- সাহিদাবাদ ২০২৪ জানুয়ারিতে এবং বাকী মীরাট দক্ষিণ-মোদিপুরম অংশ ২০২৪ সালের জুলাই মাসে চালু করা হবে। 

মোট ১৬ টি স্টেশন থাকবে 
সঠিক অনুচ্ছেদ শিরোনাম কোনটি?
titleA. ভূমিকা
titleB. নিয়ন্ত্রণ ব্যবস্থা
titleC. রুট
titleD. অবস্থা হালনাগাদ
উত্তর: titleC
তিনি ১৯৮৫ সালে অন্ধ্র প্রদেশের হায়দ্রাবাদে লাস্য প্রিয়া নৃত্য অকাদেমি নামে একটি নৃত্য প্রতিষ্ঠান প্রতিষ্ঠা করেছিলেন, যা কুচিপুড়ি এবং ভারত নাট্যম শাস্ত্রীয় নৃত্যের তাত্ত্বিক এবং ব্যবহারিক দিকগুলিতে প্রশিক্ষণ দেয় এবং রাজ্য সরকার এবং বিশ্ববিদ্যালয় পরীক্ষার বিভিন্ন স্তরের জন্য তাদের প্রস্তুত করে তোলে। লাস্য প্রিয়া নৃত্য অকাদেমিটি ইন্দিরা গান্ধী জাতীয় উন্মুক্ত বিশ্ববিদ্যালয়ের একটি অনুমোদিত গবেষণা কেন্দ্র।

সঠিক অনুচ্ছেদ শিরোনাম কোনটি?
titleA. লাস্য প্রিয়া নৃত্য অকাদেমি
titleB. নৃত্যনুষ্ঠান
titleC. পুরস্কার ও সম্মাননা
titleD. প্রশিক্ষণ
উত্তর: titleA
১৯৯৩ সালে ১২ বছর বয়সে গসলিং মন্ট্রিয়লে ডিজনি চ্যানেলের "দ্য মিকি মাউস ক্লাব" এর একটি মুক্ত অডিশনে অংশগ্রহণ করেন। তার সাথে মাউসকিটার চরিত্রে জন্য দুই বছরের চুক্তি হয় এবং তিনি ফ্লোরিডার অরল্যান্ডোতে চলে যান। তাকে পর্দায় খুব কমই দেখা যেত কারণ অন্য শিশুরা তার চেয়ে প্রতিভাবান ছিল বলে মনে করা হয়। যাই হোক, গসলিং এই দুই বছর সময়কে তার জীবনের সেরা সময় বলে বর্ণনা করেন। তার সাথে অন্য অভিনয়শিল্পীরা ছিল জাস্টিন টিম্বারলেক, ব্রিটনি স্পিয়ার্স ও ক্রিস্টিনা আগুইলেরা। গসলিং তাদের সাথে কাটানো সময়কে "মনযোগের প্রধান সময়" বলে উল্লেখ করেন। তিনি বিশেষ করে টিম্বারলেকের ঘনিষ্ঠ বন্ধু হয়ে ওঠেন এবং এই অনুষ্ঠান চলকালীন দ্বিতীয় বছরের ছয় মাস একত্রে কাটান। গসলিংয়ের মা তার কাজের জন্য কানাডা ফিরে গেলে টিম্বারলেকের মা গসলিংয়ের বৈধ অবিভাবক হন। গসলিং বলেন টিম্বারলেক এবং তার এখন আগের মত যোগাযোগ নেই, তবে তারা এখনো একে অপরের কাজে সহায়ক। ১৯৯৫ সালে অনুষ্ঠানটি পরিত্যক্ত হলে গসলিং কানাডায় ফিরে যান এবং সেখানে পারিবারিক বিনোদনধর্মী টেলিভিশন ধারাবাহিক "আর ইউ অ্যাফ্রেড অব দ্য ডার্ক?" (১৯৯৫), "গুজবাম্পস" (১৯৯৬) অভিনয় করেন। পরের দুই বছরে তিনি "ব্রেকার হাই" (১৯৯৭-৯৮) ধারাবাহিকে শন হ্যানলন চরিত্রে প্রধান ভূমিকায় অভিনয় করেন। ১৮ বছর বয়সে তিনি নিউজিল্যান্ডের ফক্স কিড এন্টারটেইনমেন্টের রোমাঞ্চকর ধারাবাহিক "ইয়ং হারকিউলিস" (১৯৯৮-৯৯) এ নাম ভূমিকায় অভিনয় করেন। ২০০২ সালে তিনি "ভ্যাঙ্কুভার সান"কে দেওয়া এক সাক্ষাৎকারে বলেন তিনি এই অনুষ্ঠানে কাজ করাটা প্রথমদিকে খুব উপভোগ করেছিলেন, কিন্তু পরে যখন এই ধারাবাহিক নিয়ে বেশি ভাবা শুরু করেন তখন আর তা শুধু আনন্দের মধ্যেই সীমাবদ্ধ ছিল না। তিনি চেয়েছিলেন একটি চরিত্র নিয়ে আরও বেশি সময় ব্যয় করবেন এবং নতুন চরিত্র উদ্ভাবন করবেন এবং বিভিন্ন ধরনের চরিত্র ভূমিকায় কাজ করবেন। ফলে তিনি চলচ্চিত্রে আসার কথা ভাবেন এবং আর কোন টেলিভিশনের কাজের প্রস্তাব গ্রহণ করেন নি।

সঠিক অনুচ্ছেদ শিরোনাম কোনটি?
titleA. দ্য নোটবুক ও হাফ নেলসন: ২০০৪-২০০৯
titleB. শিশু অভিনেতা: ১৯৯৩-১৯৯৯
titleC. অভিনয় জীবন
titleD. সঙ্গীত জীবন
উত্তর: titleB
অভ্র ৪.৫.১ সফটওয়্যারের সাথে ইউনিবিজয় নামে একটি কীবোর্ড লেয়াউট সরবরাহ করা হয়। এই ইউনিবজয় কীবোর্ড লেয়াউট প্যাটেন্টকৃত বিজয় কীবোর্ড লেয়াউটের নকল দাবী করে মোস্তাফা জব্বার কপিরাইট অফিসে কপিরাইট আইন ভঙ্গের জন্য মেহদী হাসান খানের বিরুদ্ধে অভিযোগ করেন। এর ভিত্তিতে কপিরাইট অফিস খানকে কারণ দর্শাও নোটিশ পাঠায়। পরবর্তিতে মেহদী হাসান খানের আবেদনের প্রেক্ষিতে এর সময়সীমা ২৩ মে ২০১০ পর্যন্ত বাড়ানো হয়।

সঠিক অনুচ্ছেদ শিরোনাম কোনটি?
titleA. বিতর্কের শুরু
titleB. বহনযোগ্য সংস্করণ
titleC. বৈশিষ্ট্যসমূহ
titleD. কপিরাইট অফিসে অভিযোগ
উত্তর: titleD
তাড়াশ উপজেলা সিরাজগঞ্জ সদর উপজেলা হতে প্রায় ৪০ কিমি পশ্চিমে চলনবিলের মধ্যে অবস্থিত। তাড়াশ উপজেলার নমাকরণের বিষয়ে এমন কোন ঐতিহাসিক তথ্য পাওয়া যায় নাই যা সর্বজনগ্রাহ্য। তবে এই উপজেলাটি একসময় গহিন জঙ্গলে পরিপূর্ণ ছিল বলে প্রচলিত উপাখ্যান ও চিরায়ত বই-পুস্তুক থেকে পাওয়া যায়। তাড়াশ উপজেলার নামকরণের বিষয়টি হলো রায় বাহাদুরের মেয়ের নাম ছিল তারা দেবী। মনে করা হয়, জমিদারের মেয়ের নাম তারা থেকে তারাশ, পরে তাড়াশ নামের উৎপত্তি হয়েছে৷

নামকরণের আরেকটি বিষয় হলো: জঙ্গলে পরিপূর্ণ তাড়াশে এক সময় বাঘ, ভালুক এবং ডাকাতদের ত্রাসের রাজত্ব ছিল। সে কারণে ত্রাস থেকে তারাশ বা তাড়াশ নামের উৎপত্তি। 
সঠিক অনুচ্ছেদ শিরোনাম কোনটি?
titleA. পটভূমি
titleB. প্রশাসন
titleC. শিক্ষা
titleD. অর্থনীতি
উত্তর: titleA
হিরোশিমা প্রশাসনিক অঞ্চল চুউগোকু অঞ্চলের মধ্যভাগে অবস্থিত। এর অধিকাংশে প্রসারিত রয়েছে শিমানে প্রশাসনিক অঞ্চল অভিমুখী পর্বতমালা; মধ্যে মধ্যে রয়েছে এই সমস্ত পর্বতে উৎপন্ন নদীর পলিগঠিত সমভূমি, যা উপকূলভাগ অবধি বিস্তৃত।

সেতো অন্তর্দেশীয় সাগরের অপর পাড়ে রয়েছে শিকোকু দ্বীপ। হিরোশিমা উপসাগরকে সেতো অন্তর্দেশীয় সাগরের প্রবেশদ্বার বলা যায়। এছাড়া হিরোশিমা প্রশাসনিক অঞ্চলের শাসনাধীনে আছে অনেক ক্ষুদ্র ক্ষুদ্র দ্বীপ।

নিকটবর্তী পর্বত ও শিকোকু দ্বীপ দ্বারা হিরোশিমা প্রশাসনিক অঞ্চল ঘেরা বলে এর জলবায়ু মৃদু প্রকৃতির।

২০১৪ এর এপ্রিল মাসের হিসেব অনুযায়ী হিরোশিমার ৪ শতাংশ এলাকা সংরক্ষিত বনাঞ্চল এবং এই অনুপাত জাপানের সমস্ত প্রশাসনিক অঞ্চলের মধ্যে নিম্নতম। এর মধ্যে আছে সেতোনাইকাই জাতীয় উদ্যান; হিবা-দোওগো-তাইশাকু ও নিশি-চুউগোকু সাঞ্চি উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. পর্যটন
titleD. অর্থনীতি
উত্তর: titleA
প্রশাসনিক স্বার্থে ত্রিপুরাকে ৮টি জেলা ২৩টি মহকুমা (উপবিভাগ) এবং ৫৮টি উন্নয়ন ব্লকে বিভক্ত করা হয়েছে।


রাজ্যের প্রধান শহরগুলি হল আগরতলা, বিশালগড়, যোগেন্দ্রনগর, ধর্মনগর, সোনামুড়া, অমরপুর, প্রতাপগড়, উদয়পুর, কৈলাশহর, তেলিয়ামুড়া, ইন্দ্রনগর, খোয়াই, বিলোনিয়া, কুমারঘাট, মেলাঘর, রাণীরবাজার, শান্তিরবাজার, কমলপুর ও সাব্রুম। বাঁধারঘাট, যোগেন্দ্রনগর এবং ইন্দ্রনগর বর্তমানে আগরতলা পুরসভার অন্তর্গত।

সঠিক অনুচ্ছেদ শিরোনাম কোনটি?
titleA. নীরমহল
titleB. প্রশাসনিক বিভাগসমূহ
titleC. জলবায়ু
titleD. অর্থনীতি
উত্তর: titleB
পোকেমন গো গেমটির প্রধান গেমপ্লে হল বাস্তবিক দুনিয়ার সাথে সামঞ্জস্য রেখে গেমের পরাবাস্তবিক দুনিয়া, যা বাস্তবিক পৃথিবীর আদতে সৃষ্ট স্থানে গিয়ে খেলতে হয়। বিভিন্ন স্থানে বিভিন্ন পোকেমনের স্পন বা আবির্ভাব হয়। এখনো পর্যন্ত গেমটিতে, মূল অ্যানিমে ও মূল ধারার গেমের সাথে সামঞ্জস্য রেখে কান্টো, ঝোটো, হোয়েন, সিনো ও এলোলান পোকেমন গুলো রিলিজ করা হয়েছে। গেমে পোকেমন চার ভাবে ধরা বা কব্জা করা যায়। ১) ওয়াইল্ড বা অগমেন্টেড দুনিয়ায় যখন আবির্ভাব ঘটে, ২) রেইড থেকে, ৩) রিসার্চ টাস্ক থেকে এবং ৪) এগ হ্যাচ বা ডিম থেকে।

বেশিরভাগ পোকেমনই ওয়াইল্ডে স্পন হয়। তবে লিজেন্ডারি (লেক ট্রিয়ো ছাড়া), মিথিকাল এবং কিছু পোকেমন ছাড়া (অ্যালোলান ম্যারোওয়াক, অ্যালোলান রাইচু, অ্যাবসল, সিংক্স, মাওয়াইল) বাকী সব পোকেমনই ওয়াইল্ডে পাওয়া যার। স্পন হওয়ার সাথে সাথে পোকেমনের উপর ক্লিক করলেই ক্যাচ স্ক্রিন আসে। সেখানে বল ছুঁড়ে মারতে হয়। সফল্ভাবে সম্পন্ন করতে পারলেই পোকেমনটি ধরা যায়।

সঠিক অনুচ্ছেদ শিরোনাম কোনটি?
titleA. পোকেমন কব্জা করা
titleB. গেমপ্লে
titleC. কমিউনিটি দিবস
titleD. খেলোয়ার বনাম খেলোয়ার
উত্তর: titleA